Մարինե Գյուլումյան

**Մարինե Հակոբի Գյուլումյան** (), հայ երգահան, երաժշտագետ։ Գրել է 300-ից ավելի երգեր, դասական ստեղծագործություններ, թողարկել է հեղինակային երգերի 4 ձայնասկավառակ։ «Հայհեղինակ» կազմակերպության (Հայաստան) և «Sacem» ընկերության (Ֆրանսիա) անդամ է։

## Կյանք և գործունեություն

Մարինե Հակոբի Գյուլումյանը ծնվել է 1979 թվականի հունիսի 7-ին Երևանում՝ արվեստագետների ընտանիքում (մայրը` նկարչուհի Կարինե Աթանեսի Հարությունյան, հայրը` նկարիչ, ոսկերիչ Հակոբ Հովհաննեսի Գյուլումյան):
Ավարտել է Երևանի Մ․ Նալբանդյանի անվան 33 միջնակարգ դպրոցը։ 
1996-2000 թվականներին սկզբնական երաժշտական կրթությունը ստացել է Երևանի Էստրադային և ջազային արվեստի պետական քոլեջի ստեղծագործական բաժնում՝ Ռոբերտ Ամիրխանյանի դասարանում:
2001-2005 թվականներին գերազանց ավարտել է Երևանի Կոմիտասի անվան պետական կոնսերվատորիայի ստեղծագործական բաժինը՝ Վարդան Աճեմյանի ղեկավարությամբ։ 
2011-2013 թվականներին ուսումը շարունակել է Փարիզի Սորբոնի համալսարանի մագիստրատուրայում՝ էթնո-երաժշտագիտության բաժնում:

2002 թվականին «Սայաթ-Նովա» համահայկական փառատոնում Մարինե Գյուլումյանի հեղինակային՝ «Ես քո զավակն եմ, Հայաստան» երգն արժանացել է առաջին մրցանակի (խոսք՝ Արամայիս Սահակյանի)։

2005 թվականին գրել է Մետաքսեի «Ամենափրկիչը» պոեմի հիման վրա համանուն օրատորիան` սիմֆոնիկ նվագախմբի, երգչախմբի և մեներգիչների համար։

2007-2010 թվականներին հրավիրվելով Փարիզ՝ աշխատել է Շառլ Ազնավուրի ղեկավարած «*Les Editions Raoul Breton*» ընկերությունում՝ համագործակցելով ֆրանսիացի արտիստների հետ։

2008 թվականին Տոկիոյի «*Nichion*» ընկերության կողմից հրավիրվել է Ճապոնիա` համագործակցելով ճապոնացի արտիստների հետ:

2008 թվականին համագործակցել է Շառլ Ազնավուրի հետ՝ գրելով «*Va Cléopâtre*» երգը, որն առաջին անգամ հնչել է 2019 թվականին Հայաստանի ազգային ֆիլհարմոնիկ նվագախմբի կատարմամբ։

Մարինե Գյուլումյանը հեղինակ է 300-ից ավելի երգերի և մի շարք դասական ստեղծագործությունների։

Թողարկել է հեղինակային երգերի 4 ձայնասկավառակ․ 
*Երգն իմ սերն է, 2003
*Սիրո հնչյուններ, 2007
*Հայրենի արահետներով, 2010 
*Մեկուսացման ոգեշնչում, 2021։

2011 թվականին լույս է տեսել Մարինե Գյուլումյանի հեղինակային երգերի «Իմ մանկության հետքերով» ժողովածուն, որում ներառված է 21 երգ։

2024 թվականին Փարիզի պատմական Մադլենի տաճարում «Ես քո զավակն եմ, Հայաստան» երգը հնչել է նորովի՝ հեղինակավոր *Pasdeloup* սիմֆոնիկ նվագախմբի, Փարիզի *Le Cœur Aria և Le Cœur de Chambre* ֆրանսիական երգչախմբերի կատարմամբ (մեներգչուհի՝ սոպրանո *Rima Tawil*)։

Մարինե Գյուլումյանի երգերը կատարվել են բազմաթիվ անվանի հայ արտիստների կողմից՝ Նունե Եսայան, Արամե, Շուշան Պետրոսյան, Սիրուշո, Սյուզան Մարգարյան, Անահիտ Մանուկյան, Անուշ և Ինգա Արշակյաններ, Քրիստինե Պեպելյան, Սոֆի Մխեյան, Լեյլա Սարիբեկյան, Արմինկա, Աննա Խաչատրյան, Արսեն Գրիգորյան (Ասո), Վարդան Բադալյան, Իվետա Մուկուչյան, Անի Քրիստի, Էմմա Պետրոսյան, Սոնա Շահգելդյան և այլք։

Ամուսնացած է, ունի երկու դուստր։ Մադլենը ֆլեյտահար և երգչուհի է, «Ֆրանսիայի ձայնը» նախագծի մասնակից, «The Voice Kids 2023», Բելլան ջութակահար է, երգչուհի, Ռադիո Ֆրանսիայի «*Maitrise de Radio France*» երգչախմբի անդամ։ 
Մարինե Գյուլումյանը 2007 թվականից ապրում և ստեղծագործում է Փարիզում՝ սերտ կապ պահելով հայրենիքի հետ։

## Մրցանակներ, պարգևներ
*1997 թվականին «Զինվորական երգի» հանրապետական մրցույթում «Հայրենյաց զինվոր» երգի համար արժանացել է խրախուսական մրցանակի ՀՀ ՊՆ Վ․ Սարգսյանի կողմից։
*2001 թվականին «Սայաթ-Նովա» լավագույն երգի համահայկական մրցանակաբաշխությանը արժանացել է դիպլոմի՝ «Հայաստան» երգի երաժշտության համար։
*2002 թվականին Վահագն Հովնանյանի կազմակերպած ամենամյա համահայկական մրցույթին մասնակցելու նպատակով Մարինե Գյուլումյանը համագործակցել է բանաստեղծ Արամայիս Սահակյանի հետ՝ գրելով «Ես քո զավակն եմ, Հայաստան» երգը (գործիքավորում՝ Արա Թորոսյան, կատարում՝ Անահիտ Մանուկյան)։ Ստեղծագործությունն առաջադրվել է ժամանակակից ժանրում և արժանացել առաջին մրցանակի: Իսկ «Կռունկներ» երգը (խոսք՝ Մետաքսե, գործիքավորում՝ Արա Թորոսյան, կատարում՝ Էմմա Պետրոսյան) արժանացել է խրախուսական մրցանակի։
*2003 թվականին «Ոսկե քնար» Ժամանակակից էստրադային երգերի մրցույթ-փառատոնում «Կռունկներ» երգի համար արժանացել է «Տարվա լավագույն երգ» մրցանակին (խոսք՝ Մետաքսե, երաժշտություն՝ Մ. Գյուլումյան, կատարող՝ Էմմա Պետրոսյան)։
*2017 թվականին Փարիզում *Armenian Europe Music Awards*-ի շրջանակներում արժանացել է «Լավագույն հայ-ֆրանսիացի կոմպոզիտոր» տիտղոսին։

## Սկավառակագրություն

### Սկավառակներից դուրս մնացած երգեր

## Ծանոթագրություններ

## Արտաքին հղումներ
*Մարինե Գյուլումյան, հարցազրույց,  Առավոտ Լուսո, 2023
*Մարինե Գյուլումյան, հարցազրույց,  Առավոտ Լուսո, 2024
*Մարինե Գյուլումյան, հարցազրույց, Բարի Լույս, 2024
*Մարինե Գյուլումյանի պաշտոնական կայք
*Երգահան Մարինե Գյուլումյանի youtube-ալիքը
*https://tidal.com/browse/credits/13441372, Մարինե Գյուլումյանի ստեղծագործությունները *TIDAL global music streaming platform* հարթակում
*https://bravo.am/news/%D5%B4%D5%A1%D6%80%D5%AB%D5%B6%D5%A5-%D5%A3%D5%B5%D5%B8%D6%82%D5%AC%D5%B8%D6%82%D5%B4%D5%B5%D5%A1%D5%B6, Մարինե Գյուլումյան, հարցազրույց, 2010, *bravo.am*
*Մարինե Գյուլումյան, Բենեֆիս,2012
*Մարինե Գյուլումյան, Սպիտակ անկյուն, 2014
*Մարինե Գյուլումյան, Առավոտ լուսո, 2014
*Մարինե Գյուլումյան, Հայելու առաջ հաղորդաշար, 2019
*Մարինե Գյուլումյան, Կանչ, 2019
*Марине ГЮЛУМЯН: "ЛЮБЛЮ БЕЗУМЦЕВ, ПРОРЫВАЮЩИХ ПРЕГРАДЫ", Голос Армении, 2021
*Մարինե Գյուլումյան, Առավոտ լուսո, 2021
*Մարինե Գյուլումյան, հարցազրույց, Իրավունք թերթ, 2023
*https://music.apple.com/am/album/yergn-im-sern-e/575340686, Մարինե Գյուլումյան, «Երգն իմ սերն է» ալբոմ, music.apple.com կայք
*https://open.spotify.com/album/6N2s0HSyUePPzpX5pIIPPR?si=0jeosSMPQGCYy3yJlH4hjg, Մ. Գյուլումյանի «Մեկուսացման ոգեշնչում» ձայնասկավառակը Spotify հարթակում

 
Կատեգորիա:Հայ երգահաններ
Կատեգորիա:Հայ երաժշտագետներ
Կատեգորիա:Հայ կին կոմպոզիտորներ